ദ്വിദിന സന്ദര്ശനത്തിനായി പാകിസ്താന് പ്രസിഡന്റ് യുഎഇയില് ദുബായ്: ദ്വിദിന സന്ദര്ശനത്തിനായി പാകിസ്താന് പ്രസിഡന്റ് ഡോ ആരിഫ് ആല്വി യുഎഇയില്. എക്സ്പോ 2020 വേദിയിലെ പാകിസ്താന് പവലിയന് ഉദ്ഘാടനം ചെയ്യാന് വേണ്ടിയാണ് അദ്ദേഹം യുഎഇയില് എത്തിയത്. യുഎഇയിലെ പ്രമുഖരുമായി അദ്ദേഹം കൂടിക്കാഴ്ച്ച നടത്തുമെന്നാണ് വിവരം. യുഎഇയിലെ നീതിന്യായ മന്ത്രി അബ്ദുല്ല ബിന് സുല്ത്താന് ബിന് അവാദ് അല് നുഐമിയാണ് പാകിസ്താന് പ്രസിഡന്റിനെ സ്വീകരിച്ചത്. സന്ദര്ശനത്തിനിടെ യുഎഇയിലെ വ്യവസായികള്, സംരംഭകര്, വിവര സാങ്കേതിക കമ്ബനികളുടെ മുതിര്ന്ന പ്രതിനിധികള്, മാദ്ധ്യമ പ്രവര്ത്തകര് എന്നിവരുമായി അദ്ദേഹം കൂടിക്കാഴ്ച നടത്തും. യുഎഇയിലെ പാകിസ്താന് സമുദായത്തിലെ അംഗങ്ങളുമായും അദ്ദേഹം സംവദിക്കും. പാകിസ്താനും യുഎഇയും തമ്മില് നയതന്ത്ര ബന്ധം സ്ഥാപിച്ച് 50 വര്ഷങ്ങള് പിന്നിടുമ്ബോഴാണ് പ്രസിഡന്റ് ആല്വിയുടെ സന്ദര്ശനം. മിഡില് ഈസ്റ്റിലെ പാകിസ്താന്റെ ഏറ്റവും വലിയ വ്യാപാര പങ്കാളിയും നിക്ഷേപ സ്രോതസുമാണ് യുഎഇ. Tags latest news UAE GULF international news Pakistan President shortlink